ഫ്ലാറ്റിന്റെ ടെറസില്നിന്ന് വീണ് പതിനെട്ടുകാരി മരിച്ചു കൊച്ചി: പത്തുനിലക്കെട്ടിടത്തിന്റെ ടെറസില്നിന്നു വീണ് പെണ്കുട്ടി മരിച്ചു. ഫ്ലാറ്റിന്റെ ടെറസില് സഹോദരനൊടൊപ്പം നടക്കുന്നതിനിടെ കാല് വഴുതി എട്ടാം നിലയുടെ വടക്കുഭാഗത്തെ ഷീറ്റില് വീണ് അവിടെനിന്നു കാര് പാര്ക്കിങ് ഏരിയയിലെ ഷീറ്റിനു മുകളിലും വശത്തെ ഭിത്തിയിലും വീണ ശേഷം നിലത്തു വീഴുകയായിരുന്നു. ശാന്തി തോട്ടക്കാട്ട് എസ്റ്റേറ്റില് റോയിയുടെ മകള് ഐറിന് റോയ് 18 ആണു മരിച്ചത്. ഉടന് തന്നെ കുട്ടിയെ ആശപത്രിയില് എത്തിച്ചെങ്കിലും ജീവന് രക്ഷിക്കാനായില്ല. കഴിഞ്ഞ ജനുവരിയിലാണ് പെണ്കുട്ടിയും കുടുംബവും കൊച്ചിയിലെ ഫ്ലാറ്റില് താമസം തുടങ്ങിയത്.